Yleisurheilun sisäratojen maailmanmestaruuskilpailut

Yleisurheilun sisäratojen maailmanmestaruuskilpailut ovat vuodesta 1985 saakka järjestetyt yleisurheilun maailmanlaajuiset sisäratojen kansainväliset arvokilpailut. Järjestävänä organisaationa toimii kansainvälinen yleisurheiluliitto WA. Vuoden 1985 kisoja ei vielä kutsuttu maailmanmestaruuskilpailuiksi vaan ne olivat vapaasti suomennettuna sisäratojen maailmankisat (world indoor games). Vuonna 1987 tapahtuman nimi muutettiin sisäratojen maailmanmestaruuskisoiksi (world indoor championships). Aiemmin sisäratojen MM-kisat käytiin joka toinen vuosi parittomina vuosina samaan tapaan kuin ulkoratojen MM-kisat, mutta vuonna 2004 aikataulua muutettiin siten, että jatkossa sisäratojen MM-kisat käydään parillisina vuosina. Kuitenkaan vuonna 2020 ei kisoja järjestetty Kiinassa koronavirusepidemian vuoksi. Sisäratojen maailmanmestaruuskisat eivät ole koskaan saavuttaneet merkittävää huomiota mediassa tai yleisön keskuudessa, koska niihin ei yleensä osallistu kaikki maailman huippu-urheilijat. Sisäratojen MM-kisat järjestetään tavallisesti kevättalvella, jolloin moni urheilija mahdollisesti parantuu edelliskauden jälkeen tehdystä leikkauksesta tai sitten menossa on peruskuntokausi eikä ole järkevää kilpailla. Nykyään on hyvin vaikeaa pärjätä tasaisesti pitkin kautta, ja siksi useat urheilijat yrittävät tähdätä kuntopiikin kesän arvokisoihin. Yleensä he jättävät hallikauden kokonaan väliin tai osallistuvat satunnaisiin kisoihin treenimielessä. == Kilpailut == # 1985 Pariisi # 1987 Indianapolis # 1989 Budapest # 1991 Sevilla # 1993 Toronto # 1995 Barcelona # 1997 Pariisi # 1999 Maebashi # 2001 Lissabon # 2003 Birmingham # 2004 Budapest # 2006 Moskova # 2008 Valencia # 2010 Doha # 2012 Istanbul # 2014 Sopot # 2016 Portland # 2018 Birmingham # 2022 Belgrad # 2024 Glasgow # 2025 Nanjing # 2026 Toruń == Lajit == Hallimaailmanmestaruuskilpailujen lajivalikoima poikkeaa hieman ulkoratojen ohjelmasta. Lajeja ovat: 60 m, 400 m, 800 m, 1 500 m, 3 000 m, 60 m aitajuoksu, korkeushyppy, seiväshyppy, pituushyppy, kolmiloikka, kuulantyöntö, 4 × 400 m viesti, seitsenottelu (miehet) ja viisiottelu (naiset). 200 metrin juoksu oli viimeistä kertaa kisaohjelmassa Budapestissa 2004 koska viralliset hallikisat käydään tiukkakaarteisella 200 metrin radalla ja tällöin ulkoradoilla juoksevat ovat selvässä etulyöntiasemassa sisemmillä radoilla juoksevia kohtaan. Naisten seiväshyppy oli ensi kertaa ohjelmassa jo vuonna 1997 Pariisissa, kaksi vuotta ennen ulkoratojen arvokisoja. Vuoteen 1993 saakka myös kävely oli kisojen ohjelmassa. Naiset kävelivät 3 000 metriä ja miehet 5 000 metriä. Vuonna 1993, ainoan kerran historiassa, järjestettiin 1 600 metrin sekaviesti, jonka osuudet olivat 800 metriä, 200 metriä, 200 metriä ja 400 metriä. 4 × 400 metrin viesti oli ensi kertaa ohjelmassa vuonna 1991 Sevillassa. == Kilpailuennätykset == === Miehet === Laji Tulos Haltija Valtio Vuosi 60 m 6,37 Christian Coleman 2018 200 m 20,10 Frank Fredericks 1999 400 m 45,00 Jereem Richards 2022 800 m 1.42,67 Wilson Kipketer 1997 1 500 m 3.32,77 Samuel Tefera 2022 3 000 m 7.34,71 Haile Gebrselassie 1997 60 m aidat 7,29 Grant Holloway 2022, 2024 Korkeushyppy 243 Javier Sotomayor 1989 Seiväshyppy 620 Armand Duplantis 2022 Pituushyppy 862 Iván Pedroso 1999 Kolmiloikka 17,90 Teddy Tamgho 2010 Kuulantyöntö 22,77 Ryan Crouser 2024 Seitsenottelu 6645 Ashton Eaton 2012 5 000 metrin kävely 18.23,55 Mihail Štšennikov 1991 4 × 400 m 3.01,77 Puola 2018 Lähde: === Naiset === Laji Tulos Haltija Valtio Vuosi 60 m 6,95 Gail Devers 1993 200 m 22,15 Irina Privalova 1993 400 m 49,17 Femke Bol 2024 800 m 1.56,90 Ludmila Formanová 1999 1 500 m 3.57,19 Gudaf Tsegay 2022 3 000 m 8.20,87 Elle St. Pierre 2024 60 m aidat 7,65 Devynne Charlton 2024 Korkeushyppy 205 Stefka Kostadinova 1987 Seiväshyppy 495 Sandi Morris 2018 Pituushyppy 723 Brittney Reese 2012 Kolmiloikka 15,74 Yulimar Rojas 2022 Kuulantyöntö 20,67 Valerie Adams 2014 Viisiottelu 5013 Natalja Dobrynska 2012 3 000 metrin kävely 11.49,73 Jelena Nikolajeva 1993 4 × 400 m 3.23,85 Yhdysvallat 2018 Lähde: == Lähteet == == Aiheesta muualla == *World Athletics Indoor Championships Kansainvälinen yleisurheiluliitto *Luettelo sisäratojen MM-mitalisteista 1985–2006 *